Her har "Bacha", som han hedder i Fifa, kæmpet sig frem mod semifinalen og finalen i nat, hvor han først besejrede svenske Ivan Lapanje og så britten Sean Allen.

Prisen er på 20.000 dollars, som han fik overrakt af den spanske fodboldstjerne David Villa, der var med til at vinde EM i 2008 og VM i 2010.

"Fuldstændig ligesom det rigtige VM"

Villa er fuld af beundring for den danske spiller - også selvom det er på skærmen og ikke på grønsværen, at Bacha dyrker sin sport.

- Det har været en kæmpe øjenåbner for mig at opleve det høje niveau i konkurrencen. Professionalismen og den mentale styrke i finalen er fuldstændig ligesom i det rigtige VM, siger David Villa, som ønsker Bacha til lykke.

- Han spillede en fantastisk kamp i aften og viste ægte passion for fodbolden.